Die klein jakkalsies tussen my en jou | Voelgoed
Die klein jakkalsies tussen my en jou	by Blogger - Christel Coetzee / Jan 05, 2017 / 2 Kommentaar / Gelees deur 2337 mense.
Daar is niks wat jou huwelik kan beproef soos ‘n kamp naweek met twee kleuters terwyl die son in sy volle glorie, met ‘n skitterende 30 grade skyn nie. Daardie klein jakkalsies begin mos so kou aan jou binneste met sulke klein porsies irritasie en word dan afgesluk met ‘n hele dosis ongeduld.
Eers probeer jy jou emosies beheer deur liefs niks te sê nie, maar jy hoef ook nie, want die kyk in jou oë sê mos genoeg vir die ander een om die skimp te vang! In die hitte van die dag begin al daardie emosies op ‘n ry voor jou deur staan en dring daarop aan om gehoor te word!
Arme manlief weet nie wat hom tref nie, want skielik word hy uitgetrap oor die Aromat wat hy twee weke gelede op die Spar se rak vergeet het. Ons baklei oor al daardie klein dingetjies wat kriewel en krap aan die binnekant, maar eintlik sê ons niks - nie dit wat werklik saak maak nie.
Met ‘n sug en rollende oë draai elkeen sy rug op die ander terwyl die jakkalsies partytjie hou in die stilte. Die Woord waarsku ons juis dat dit daardie klein jakkalsies is wat ons huwelikswingerd verniel.
Ek het nie regtig geselskap nie en is maar aan my eie gedagtes oorgelaat so in die stilte, dan wonder ek, kan hy nie net sien hoe belangrik dit vir my is om gehoor te word nie!
“Here, waar kom dit nou skielik vandaan?” vra ek sommer hardop. Ons het vir so lank al hierdie klein dingetjies onder die mat ingevee, dit nooit werklik op die tafel gesit en in die oë gekyk nie. Ek het nie besef dat daar ‘n dieper seer is wat gesond maak nodig het nie.
Dis mos nie lekker om jou eie tekortkominge voor jou vertoon te sien nie, al daardie lelike goed wat jy so hard vir ander probeer wegsteek.
“Dis moeilik Here, waar moet ek begin?” In my geestes-oog sien ek hoe Jesus my hand vat en sê “Jy het sopas begin!”
Ek wil 2017 dapper wees en al daardie jakkalsies die hok slaan! Here, kom maak my ore skoon sodat ek kan begin luister en maak my hart sterk sodat ek die waarheid vierkantig in die oë kan kyk hierdie jaar!
Miskien is dit makliker om my eie sienswyse te verander as om aanhoudend te skaaf aan die menswees van ‘n ander om hulle in my boksie te laat pas.
Jakkalsie pasop, ek kom vir jou!
Blogger - Christel Coetzee Christel Coetzee geniet die ligter sy van die lewe, maar haar hart vind ook anker in dinge wat werklik saak maak! Sy streef ewig daarna om die perfekte balans te vind tussen vrou-wees, Ma-wees vir haar pragtige drie seuns, ‘n huweliksmaat vir haar man, Braam en haar dinamiese rol in die korporatiewe wêreld. Sy droom daarvan om regoor die wêreld te reis en om haar deel te doen om ‘n veranderde wêreld te sien.
Stephnè van Wyk (kommentaar)
6 maande 3 weke gelede
Hoe is dit dat omtrend ek twee persoon met dieselfde swoeg.
Mag ek ook dapper wees en Juses se hand vat.
Gerda Pelser (kommentaar)
Goeie opsomming van jou eie tekortmominge en waar jou Hulp vandaan kom.
Nuutste kommentaarKolskoot! 1 dag 15 ure gelede
Ja ja en ja!!!! 1 dag 17 ure gelede
Bemarking 1 dag 22 ure gelede
Af-Op-Oor 3 dae 21 ure gelede
vrese oorkom 4 dae 18 ure gelede
Vergifnis 5 dae 12 ure gelede
So pragtig en waar Marize... 5 dae 17 ure gelede
hoe om te vas 6 dae 2 ure gelede
Dankie hierdie gat is weer 6 dae 4 ure gelede
Droom oor ongebore baba wat in vrugsak 6 dae 11 ure gelede
Lewe vir die lewe!Blogger - Hannelie van NiekerkGelees deur 71 mense Oor ‘n kleipotjieBlogger - Liesl CronjeGelees deur 279 mense En jy dink jy sukkel?Blogger - Lynette BeerGelees deur 1,089 mense Dood waar is jou angel?Blogger - Annabelle LombardGelees deur 680 mense Legkaart bouBlogger - Hannelie van NiekerkGelees deur 89 mense GELOOF bloggers
Mevrou Doeminie spring op witgepleisterde grafteBlogger - René van ZylGelees deur 354 mense Jou vrees...Blogger - Gerjo Ben van der MerweGelees deur 61 mense Wanneer Jou Geloof Klein Is ...Blogger - Velia BassonGelees deur 43 mense Diep einaBlogger - Letitia PienewaldGelees deur 185 mense Daardie waterskeidingsoomblik!Blogger - Janine van NiekerkGelees deur 369 mense HUWELIK bloggers
TeamsWhoTrainTogetherStayTogetherBloggers - Marthinus en Bianca SteffenGelees deur 326 mense Sy eie vrou skryf...adminGelees deur 4,567 mense Die enigste kandidaatBloggers - Marthinus en Bianca SteffenGelees deur 703 mense Baarde en soeneBloggers - Marthinus en Bianca SteffenGelees deur 610 mense Saam met skoonma op vakansieBloggers - Marthinus en Bianca SteffenGelees deur 2,478 mense OUERSKAP bloggers
‘n Ma weet van genade...Blogger - Liana SchönbornGelees deur 213 mense Die opregte gebed van ‘n beheervraat MaBlogger - Liana SchönbornGelees deur 248 mense Na Sy Beeld GeskapeBlogger - Marida SteurerGelees deur 1,067 mense ‘n Vriendin se pyn raak ‘n ma diep...Blogger - Liana SchönbornGelees deur 503 mense Van terrible 2’s na troublesome 3’sBlogger - Charme KrielGelees deur 143 mense LEEFSTYL bloggers
Trek aan soos jou leefstylBlogger - Annien BothaGelees deur 257 mense Jy KAN perfek wees!Blogger - Annien BothaGelees deur 278 mense Organiseer jou gesonde resepteBlogger - Annien BothaGelees deur 496 mense Menslike begeerte na “Aspoestertjie” gelukBlogger - Hanli BothaGelees deur 986 mense Gebruik jy meer jou linker of regterbrein?Blogger - Annien BothaGelees deur 2,103 mense Voelgoed blogsOns bied jou ’n splinternuwe Afrikaanse webjoernaal (voelgoed.co.za/blogs) waar 40 nuwe stemme weekliks oor geloofskwessies, huweliksake, kinders, gesondheid en baie ander onderwerpe ná aan ’n vrou se hart gesels. Of jy nou saam met hulle lag of huil: Wees verseker van sinvolle leesstof met ’n Christelike waardestelsel!